gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl pt gl gl gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta avanza co Inta no deseño do polo aeroespacial de 2025 co obxectivo de consolidar Galicia como un referente no sector - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta avanza co Inta no deseño do polo aeroespacial de 2025 co obxectivo de consolidar Galicia como un referente no sector
A Xunta avanza co Inta no deseño do polo aeroespacial de 2025 co obxectivo de consolidar Galicia como un referente no sector
Xuñ 14, 2021 | Sala de prensa | 0 comments
A nova Estratexia 2021-2025 contempla a atracción de 4 a 8 empresas tractoras da industria aeroespacial e a participación de máis de 200 empresas, sobre todo pemes
O Polo xa ten comprometidos preto de 70M€ para o seu desenvolvemento nos próximos cinco anos e, de obter fondos europeos, podería chegar a mobilizar 540 millóns de investimento público-privado
Desde a súa posta en marcha en 2015, a iniciativa xa ten permitido mobilizar un investimento de 164 millóns de euros e conta coa implicación de tres compañías referentes como Indra, Babcock e Boeing
Torrejón de Ardoz (Madrid), 14 de xuño de 2021.- O vicepresidente económico e conselleiro de Economía, Empresa e Innovación, Francisco Conde, mantivo esta mañá en Madrid unha reunión de traballo co director xeral do Instituto Nacional de Técnica Aeroespacial (Inta), José María Salom, para avanzar no deseño da Estratexia do Polo Aeroespacial de Galicia 2021-2025. Na cita, na que tamén estivo presente a directora da Axencia Galega de Innovación (Gain), Patricia Argerey, destacouse a importancia de contar coa colaboración do organismo público dependente do Ministerio de Defensa para posicionar Galicia, a través das instalacións situadas en Castro de Rei (Lugo), como un referente no sector e impulsar así o seu crecemento económico.
Neste sentido, Conde puxo en valor a importancia do Centro de Investigación Aerotransportada de Rozas (Ciar) como motor esencial da Estratexia 2021-2025, xa que nestes momentos conta cunhas instalacións pioneiras en Europa para a realización de ensaios certificados e para a investigación con drons. Así, avogou por afianzar a colaboración entre Xunta e Inta para consolidar o liderado do Polo Aeroespacial de Galicia e convertelo na primeira Infraestrutura Científico-Tecnolóxica Singular (Icts) en España especializada en vehículos aéreos non tripulados e avanzar na súa sustentabilidade económica.
O Goberno galego aposta por un Plan estratéxico do Polo Aeroespacial de Galicia de cara aos próximos cinco anos co que se espera a participación de máis de 200 pemes do sector; a atracción de, alomenos, catro a oito empresas tractoras; a implantación de 20 novas solucións tecnolóxicas que permitan mellorar a eficacia, eficiencia e seguridade dos servizos públicos; a firma de, como mínimo, cinco acordos de I+D de compra privada de innovación ao ano; e a incubación ou aceleración de 24 novas empresas.
Trátase dun dos proxectos tractores que integran a candidatura de Galicia aos fondos Next Generation, polo que se finalmente o Goberno central accede a que o Polo Aeroespacial forme parte deste programa europeo, podería chegar a mobilizar 540M€ de investimento público-privado, dos cales xa ten comprometidos 70M€ –destes, 40 millóns se destinarán a licitación de Compra Pública Precomercial que será publicada ao longo do mes de xullo–.
O vicepresidente económico sinalou esta mañá o compromiso da Xunta de Galicia co desenvolvemento dunha política industrial e de innovación activa orientada ao desenvolvemento do sector aeroespacial e destacou a oportunidade que supón a Estratexia do Polo Aeroespacial de Galicia 2021-2025 para xerar emprego de calidade e atraer e captar ao mellor talento. Ademais, valorou a colaboración público-privada como ferramenta clave para contribuír ao fortalecemento das capacidades de universidades e empresas dos sector aeroespacial e lograr un incremento da cooperación entre o sector empresarial e industrial e os centros de coñecemento e tecnoloxía.
Desde a súa posta en marcha no 2015, o Polo Aeroespacial de Galicia xa ten permitido mobilizar 164 millóns de euros –dez veces máis do investimento previsto– e sumar a participación de 937 profesionais e medio cento de pemes e centros de coñecemento galegos. Ademais, conta coa implicación de tres compañías referentes no sector como son Indra, Babcock e Boeing.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok